Jaak Ojakäär

Jaak Ojakäär (1. juuli 1958 Tallinn – 26. november 2016) oli eesti muusikasaadete toimetaja ja muusikakriitik.

Ta õppis eraviisiliselt klaverit ja isa juhendamisel klarnetit. Ta lõpetas 1980. aastal Tallinna Pedagoogilise Instituudi kultuuri- ja muusikateaduskonna orkestrijuhtimise erialal (õpetajad Ilmar Tõnisson ja Ahti Rääst).

Ta mängis 1980. aastatel Kalevi bigbändis. Raadiosaateid hakkas tegema juba üliõpilasena. 1980. aastast töötas ta Eesti Raadios (hiljem Eesti Rahvusringhäälingus) Vikerraadio muusikatoimetajana. Koostas koos isaga saatesarja 20. sajandi muusikast ehk "Saja aasta laulud". 

 Isiklikku 
Tema isa oli Valter Ojakäär ja ema Heljo Sepp.

 Kirjandus 


Kategooria:Eesti muusikakriitikud
Kategooria:Eesti ajakirjanikud
Kategooria:Metsakalmistule maetud
Kategooria:Sündinud 1958
Kategooria:Surnud 2016